b'\n_START_ARTICLE_\nSmegen\xc5\xb3 bangos\n_START_PARAGRAPH_\nSmegen\xc5\xb3 bangos yra elektromagnetin\xc4\x97s prigimties bangos, kurios susidaro \xc5\xbemogaus galvos smegenyse. Yra \xc5\xbeinoma, kad kiekvienas elektrocheminis neuron\xc5\xb3 impulsas sukuria tam tikro da\xc5\xbenio elektromagnetin\xc4\xaf lauk\xc4\x85. J\xc4\xaf galima i\xc5\xa1matuoti elektroencefalografu (EEG) arba kitais prietaisais (elektrodai tvirtinami prie galvos odos, gauti duomenys u\xc5\xbera\xc5\xa1omi). U\xc5\xbefiksuotos bangos yra elektrinio did\xc5\xbei\xc5\xb3j\xc5\xb3 pusrutuli\xc5\xb3 aktyvumo visuma._NEWLINE_Skiriami \xc4\xafvair\xc5\xabs da\xc5\xbeniai. Kuo da\xc5\xbenis \xc5\xbeemesnis, tuo yra gilesn\xc4\x97 relaksacija, ir tuo lengviau gali b\xc5\xabti suvokiama \xc4\xafvairi informacija, veiksmingai mokomasi, jeigu i\xc5\xa1laikomas s\xc4\x85moningumas.\n_START_SECTION_\nDelta bangos (0-4 Hz)\n_START_PARAGRAPH_\n4 Hz da\xc5\xbenis fiksuojamas, kada veikiama nes\xc4\x85moningai arba giliai miegant. Esant \xc5\xa1iam da\xc5\xbeniui miego metu nesapnuojama. Jos siejamos su gydymo procesu, imunin\xc4\x97s sistemos atnaujinimu, organizmo veiklos harmonizavimu._NEWLINE_J\xc5\xb3 metu i\xc5\xa1skiriami augimo hormonai. Kombinacijoje su kitokio da\xc5\xbenio (teta, alfa) bangomis delta bangos pasi\xc5\xbeymi radaro prietais\xc5\xb3 savyb\xc4\x97mis. Delta da\xc5\xbenio bangos s\xc4\x85lygoja gil\xc5\xb3 atsipalaidavim\xc4\x85 ir miego b\xc5\xabsen\xc4\x85._NEWLINE_Disciplina, kuri tiria 4 Hz da\xc5\xbenio pasirei\xc5\xa1kim\xc4\x85 smegenyse (mieg\xc4\x85), vadinama hipnagogika. Gydymas miegu vadinamas hipnoterapija._NEWLINE_0,5 Hz: 0.5 Hz da\xc5\xbenio bangas sukuria gilus atsipalaidavimas, nat\xc5\xabral\xc5\xabs k\xc5\xabno ritmai. Jis generuojamas magnetini\xc5\xb3 arba elektrini\xc5\xb3 impuls\xc5\xb3 pagalba._NEWLINE_1 Hz: bendra (gera) savijauta, harmonija ir balansas._NEWLINE_1,1 Hz: leid\xc5\xbeia elektrin\xc4\x97s stimuliacijos aparatais pasiekti poveik\xc4\xaf, pana\xc5\xa1\xc5\xb3 endorfino ir serotonino poveikiui._NEWLINE_1,45 Hz: da\xc5\xbenis gali sukurti rezonans\xc4\x85 tarp pogumburio, hipofiz\xc4\x97s ir kankor\xc4\x97\xc5\xbein\xc4\x97s liaukos. Tai gali b\xc5\xabti naudojama gydant legastenij\xc4\x85 ir Alzheimerio ligas._NEWLINE_1,5 Hz\xc2\xa0: ligos simptomai su\xc5\xa1veln\xc4\x97ja._NEWLINE_2,5 Hz: esant tokiam da\xc5\xbeniui, galima pakeisti endorfin\xc4\x85 (ir kt. nat\xc5\xabralius opiatus). Veiksminga prie\xc5\xa1 nemig\xc4\x85 ir skausmus.\n_START_SECTION_\nTeta bangos (4\xe2\x80\x938 Hz)\n_START_PARAGRAPH_\nTeta bangos miego, gilios meditacijos metu kaitaliojasi su delta bei alfa bangomis. Pas\xc4\x85mon\xc4\x97 lengviausiai pasiekiama, optimalios s\xc4\x85lygos k\xc5\xabrybingumui ir k\xc5\xabrybai. Plasti\xc5\xa1ka vaizduot\xc4\x97, did\xc5\xbeiausias sugeb\xc4\x97jimas atsiminti ir mokytis, fantazuoti, s\xc4\x85lygos inspiracijai ir vizualizacijai, asociacijoms ir k\xc5\xabrybiniam m\xc4\x85stymui, jeigu sugebama i\xc5\xa1likti s\xc4\x85mon\xc4\x97je._NEWLINE_Biofeedback (gr\xc4\xaf\xc5\xbetamojo ry\xc5\xa1io aparato) k\xc5\xabr\xc4\x97jai Elmer ir Alyce Green nustat\xc4\x97, kad po keleto minu\xc4\x8di\xc5\xb3 TETA-treningo teigiamai veikiama sveikata, stimuliuojama imunin\xc4\x97 sistema ir pager\xc4\x97ja savijauta bei k\xc5\xabrybingumas, vyksta regeneracija. Nustatyta, kad vaik\xc5\xb3 iki 12 met\xc5\xb3 smegenyse teta bangos generuojamos da\xc5\xbeniau, nei suaugusi\xc5\xb3j\xc5\xb3._NEWLINE_Idealios s\xc4\x85lygos sugestopedijai bei \xc4\xaftaigai (sugestijai). Verbalin\xc4\x97 ir kitokia smegenyse gaunama ir perdirbama informacija suvokiama nekriti\xc5\xa1kai, nes n\xc4\x97ra vidinio cenzoriaus, trukdan\xc4\x8dio informacijai \xc4\xafsitvirtinti pas\xc4\x85mon\xc4\x97je.\n_START_SECTION_\n4 Hz\n_START_PARAGRAPH_\n4 Hz da\xc5\xbenis stimuliuoja katecholamin\xc5\xb3, svarbi\xc5\xb3 atsiminimui bei mokymuisi, gamyb\xc4\x85. \xc5\xa0is da\xc5\xbenis gali b\xc5\xabti lengvai sukeliamas garso pagalba, per klausos organus, pavyzd\xc5\xbeiui, b\xc5\xabgnais; (\xc5\xa1amanai naudoja b\xc5\xabtent \xc5\xa1i\xc4\x85 technik\xc4\x85, t. y. esant 160 bpm ritmui, 1 bpm yra 1/60 Hz).\n_START_SECTION_\n7,5 Hz\n_START_PARAGRAPH_\nEsant 7,5 Hz da\xc5\xbenio bangoms, fiksuojamas mentalini\xc5\xb3 sugeb\xc4\x97jim\xc5\xb3 aktyvumas, susij\xc4\x99s su ne\xc4\xafprastais (paranormaliais) rei\xc5\xa1kiniais ir vir\xc5\xa1jutiminiu suvokimu (remiantis neurofiziolog\xc4\x97s Barbara Brown tyrimais).\n_START_SECTION_\n7,83 Hz/8 Hz\n_START_PARAGRAPH_\nBiologin\xc4\x97 sistema yra harmonijoje su \xc5\xbeem\xc4\x97s rezonansiniu da\xc5\xbeniu bei po\xc5\xbeeminiu magnetiniu lauku. Esant akustinei, optinei arba elektromagnetinei 7.83 Hz stimuliacijai, aktyvuojami nat\xc5\xabral\xc5\xabs procesai._NEWLINE_Bioakustikoje tai siejama su 14, 20, 26, 33, 39 und 45 Hz obertonais.\n_START_SECTION_\nAlfa bangos (8-14 Hz)\n_START_PARAGRAPH_\nTranso b\xc5\xabsenos ir negilaus miego bangos. Jos atsiranda atsipalaidavus, esant u\xc5\xbemerktoms akims bei nusiraminus. Alfa bangos atitinka budrios s\xc4\x85mon\xc4\x97s, esant atsipalaidavus, b\xc5\xabsen\xc4\x85._NEWLINE_B\xc5\xabdinga gera savijauta, ramus ir sklandus m\xc4\x85stymas, teigiama nuotaika. Alfa bangas generuoja sveikas organizmas. Esant suma\xc5\xbe\xc4\x97jusiam alfa bang\xc5\xb3 aktyvumui, atsiranda streso, susir\xc5\xabpinimo po\xc5\xbeymiai, smegen\xc5\xb3 veiklos sutrikim\xc5\xb3 bei lig\xc5\xb3 indikacijos.\n_START_SECTION_\n8-10 Hz\n_START_PARAGRAPH_\nApatin\xc4\x97 alfa bang\xc5\xb3 sritis. Ji atsako u\xc5\xbe savivok\xc4\x85, k\xc5\xabno ir psichikos veiklos integracij\xc4\x85.\n_START_SECTION_\n10 Hz\n_START_PARAGRAPH_\nS\xc4\x85lygoja organizmo stabilum\xc4\x85 ir veiklos harmonizavim\xc4\x85. Tai optimalus da\xc5\xbenis elektrini\xc5\xb3, elektromagnetini\xc5\xb3 ar \xc5\xa1viesos impusl\xc5\xb3 pagalba stimuliuoti \xc5\xbeinduoli\xc5\xb3 organizmo funkcionavim\xc4\x85. Savijauta esant 10 Hz gali b\xc5\xabti palyginama su kat\xc4\x97s, esan\xc4\x8dios prie pel\xc4\x97s urvelio (atsipalaidavusi, bet pasiruo\xc5\xa1usi pulti bet kuri\xc4\x85 akimirk\xc4\x85)._NEWLINE_Tai bud\xc4\x97jimo re\xc5\xbeimas. B\xc5\xabsena kaip ir esant viduryje (tarp koki\xc5\xb3 nors dalyk\xc5\xb3), leid\xc5\xbeia vienodai veiksmingai reaguoti \xc4\xaf vien\xc4\x85 i\xc5\xa1 pasirinkt\xc5\xb3 d\xc4\x97mesio objekt\xc5\xb3.\n_START_SECTION_\nGama bangos (35\xe2\x80\x93130 Hz)\n_START_PARAGRAPH_\nJAV psichofiziologas Edgaras Wilsonas tyrin\xc4\x97jo asmenis, tur\xc4\x97jusi\xc5\xb3 transcendentini\xc5\xb3 i\xc5\xa1gyvenim\xc5\xb3. Jis nustat\xc4\x97 itin auk\xc5\xa1to (net iki 128 Hz) gama bangas._NEWLINE_35 Hz: adekvatus ir normalus aplinkos suvokimas itin apsunkintas. Jei nustatomas hiperaktyvumas, panika, didel\xc4\x97 baim\xc4\x97, i\xc5\xa1g\xc4\x85stis, \xc4\xaftampa, itin produktyvios protin\xc4\x97s veiklos aktyvumas (peak performance), tai da\xc5\xbeniausiai pasirei\xc5\xa1kia esant gama bang\xc5\xb3 aktyvumui. Gama bangos fiksuojamos psichini\xc5\xb3 lig\xc5\xb3 atveju (\xc5\xa1izofrenija), gali atsirasti mistini\xc5\xb3 bei transcendentini\xc5\xb3 patyrim\xc5\xb3 metu. Jos liudija apie savojo \xe2\x80\x9ea\xc5\xa1\xe2\x80\x9c rib\xc5\xb3 praradim\xc4\x85._NEWLINE_40 Hz: raktas \xc4\xaf s\xc4\x85mon\xc4\x97s supratimo paslaptis, smegen\xc5\xb3 integracijos mechanizmas (Neurologas Rodolfo Llinas, Niujorko universitetas). Didesni neuron\xc5\xb3 tinklai, esantys skirtingose smegen\xc5\xb3 srityse, sinchronizuoja savo bendr\xc4\x85 veikl\xc4\x85, esant 40 Hz da\xc5\xbeniui.\n_START_SECTION_\nNeurofiziologiniai tyrimai\n_START_PARAGRAPH_\n\xc5\xa0iuo metu publikuota daug darb\xc5\xb3 apie meditacij\xc4\x85 ir jos poveik\xc4\xaf, apimant\xc4\xaf psichinius ir fizinius pakitimus bei kv\xc4\x97pavimo, \xc5\xa1irdies, raumen\xc5\xb3 darb\xc4\x85, jo aktyvinim\xc4\x85._NEWLINE_Japon\xc5\xb3 neurofiziologas Tomio Hirai atliko neurofiziologin\xc4\x99 studij\xc4\x85 su Zen meistrais bei mokiniais. Tyrimai parod\xc4\x97, kad naujok\xc5\xb3 (iki 5 m. meditavimo praktikos) smegenys generuoja 10 -12 Hz. Meistr\xc5\xb3 (10\xe2\x80\x9320 m. praktikos) smegenyse generuojama 7\xe2\x80\x938 Hz da\xc5\xbenio srov\xc4\x97._NEWLINE_Meditacijos metu n\xc4\x97ra miegama, smegenys yra pa\xc4\x8dios darbingiausios. \xc5\xbdmogus yra atsipalaidav\xc4\x99s, bet tuo pat metu jis gali adekva\xc4\x8diai reaguoti \xc4\xaf bet kok\xc4\xaf i\xc5\xa1orin\xc4\xaf dirgikl\xc4\xaf.'